**KLINIČKI BOLNIČKI CENTAR ZAGREB
Zagreb, Kišpatićeva 12**

KLASA: 4.5.4-21/23-1

BROJ: 02/22/KSŠ

Zagreb, 03. studenog 2021. godine

Temeljem članka 25. Statuta Kliničkog bolničkog centra Zagreb, Zakona o zdravstvenoj zaštiti (NN 100/2018, 125/2019, 133/2020) i Pravilnika o mjerilima za prijam specijalizanata (NN 83/2015, 100/2018), a sukladno Planu specijalizacija i užih specijalizacija za 2021. godinu odobrenog od strane Ministarstva zdravstva dopisom Klasa: 131-01/21-01/149, Urbroj: 534-07-2-3/7-21-02 od 07. lipnja 2021. godine, ravnatelj Kliničkog bolničkog centra Zagreb raspisuje

**N A T J E Č A J** za prijam djelatnika radi obavljanja specijalizacije

**1. Klinika za unutarnje bolesti**

* liječnik specijalizant iz endokrinologije i dijabetologije, 1 izvršitelj
* liječnik specijalizant iz gastroenterologije, 3 izvršitelja
* liječnik specijalizant iz hematologije, 1 izvršitelj
* liječnik specijalizant iz kliničke farmakologije s toksikologijom, 1 izvršitelj
* liječnik specijalizant iz nefrologije, 1 izvršitelj
* liječnik specijalizant iz reumatologije, 1 izvršitelj

**2. Klinika za kirurgiju**

* liječnik specijalizant iz abdominalne kirurgije, 1 izvršitelj
* liječnik specijalizant iz ortopedije i traumatologije, 1 izvršitelj

**3. Klinika za kardijalnu kirurgiju**

* liječnik specijalizant iz kardiotorakalne kirurgije (smjer kardijalna kirurgija), 1 izvršitelj

**4. Klinika za bolesti srca i krvnih žila**

* liječnik specijalizant iz kardiologije, 1 izvršitelj

**5. Klinika za pedijatriju**

* liječnik specijalizant iz pedijatrije, 5 izvršitelja

**6. Klinika za neurologiju**

* liječnik specijalizant iz neurologije, 1 izvršitelj

**7. Klinika za urologiju**

* liječnik specijalizant iz urologije, 1 izvršitelj

**8. Klinika za očne bolesti**

* liječnik specijalizant iz oftalmologije i optometrije, 1 izvršitelj

**9. Klinika za psihijatriju i psihološku medicinu**

* liječnik specijalizant iz dječje i adolescentne psihijatrije, 2 izvršitelja

**10. Klinika za onkologiju**

* liječnik specijalizant iz internističke onkologije, 2 izvršitelja
* liječnik specijalizant iz onkologije i radioterapije, 2 izvršitelja

**11. Klinika za anesteziologiju, reanimatologiju i intenzivno liječenje**

* liječnik specijalizant iz anesteziologije, reanimatologije i intenzivne medicine, 2 izvršitelja

**12. Klinika za bolesti uha, nosa i grla i kirurgiju glave i vrata**

* liječnik specijalizant iz otorinolaringologije, 1 izvršitelj

**13. Klinički zavod za nuklearnu medicinu i zaštitu od zračenja**

* liječnik specijalizant iz nuklearne medicine, 1 izvršitelj

**14. Klinički zavod za dijagnostičku i intervencijsku neuroradiologiju**

* liječnik specijalizant iz kliničke radiologije, 1 izvršitelj

**15. Klinički zavod za dijagnostičku i intervencijsku radiologiju**

* liječnik specijalizant iz kliničke radiologije, 2 izvršitelja

**16. Klinički zavod za patologiju i citologiju**

* liječnik specijalizant iz patologije i citologije, 1 izvršitelj

**17. Klinički zavod za kliničku i molekularnu mikrobiologiju**

* liječnik specijalizant iz kliničke mikrobiologije, 2 izvršitelja

**18. Objedinjeni hitni bolnički prijam**

* liječnik specijalizant iz hitne medicine, 6 izvršitelja

**19. Klinika za ortopediju**

* liječnik specijalizant iz ortopedije i traumatologije, 1 izvršitelj

**20. Klinika za ženske bolesti i porode**

* liječnik specijalizant iz ginekologije i opstetricije, 2 izvršitelja

**21. Klinika za plućne bolesti**

* liječnik specijalizant iz pulmologije, 2 izvršitelja

**22. Klinika za torakalnu kirurgiju**

* liječnik specijalizant iz kardiotorakalne kirurgije (smjer torakalna kirurgija), 1 izvršitelj

**Opći uvjeti koje pristupnik mora ispunjavati:**

- završen integrirani preddiplomski i diplomski studij zdravstvenog usmjerenja (doktor medicine)

- odobrenje za samostalan rad

**23. Klinički zavod za laboratorijsku dijagnostiku**

* specijalizant iz medicinske biokemije i laboratorijske medicine, 1 izvršitelj

**24. Klinički zavod za transfuzijsku medicinu i transplantacijsku biologiju**

* specijalizant iz medicinske biokemije i laboratorijske medicine, 1 izvršitelja

**Opći uvjeti koje pristupnik mora ispunjavati:**

- zdravstveni radnik sa završenim integriranim preddiplomskim i diplomskim studijem zdravstvenog usmjerenja (studij medicinske biokemije)

- odobrenje za samostalan rad

**25. Klinika za stomatologiju**

* doktor dentalne medicine specijalizant iz parodontologije, 1 izvršitelj

**Opći uvjeti koje pristupnik mora ispunjavati:**

- završen integrirani preddiplomski i diplomski studij zdravstvenog usmjerenja (doktor dentalne medicine)

- odobrenje za samostalan rad

**26. Bolnička ljekarna**

* specijalizant iz kliničke farmacije – bolničko ljekarništvo, 1 izvršitelj

**Opći uvjeti koje pristupnik mora ispunjavati:**

- zdravstveni radnik sa završenim integriranim preddiplomskim i diplomskim studijem zdravstvenog usmjerenja (studij farmacije)

- odobrenje za samostalan rad

**Uz životopis, kandidati su dužni priložiti odgovarajuće dokaze o ispunjavanju uvjeta iz natječaja:**

- preslik diplome

- preslik odobrenja za samostalan rad

- preslik prijepisa položenih ispita na studiju

- preslik potvrde o općem prosjeku ocjena tijekom studija te duljini trajanja studija

- preslik nagrada za vrijeme studija

- preslik potvrde o statusu poslijediplomskog doktorskog studija

- popis objavljenih radova i kopije radova

- preslike ugovora o radu ako je pristupnik radio u primarnoj zdravstvenoj zaštiti te

 elektronički zapis o radno pravnom statusu (e-radna knjižica, ne starija od mjesec dana)

Prijave na natječaj dostavljaju se pisanim putem na adresu:

**Klinički bolnički centar Zagreb, Zagreb, Kišpatićeva 12**

**„za natječaj za specijalizaciju** (navesti redni broj i naziv specijalizacije)“

Rok za podnošenje prijava na natječaj je 15 dana od dana objave u Narodnim novinama.

Ukoliko se kandidati prijavljuju na više radnih mjesta, za svako pojedino radno mjesto potrebno je dostaviti posebnu zamolbu s pripadajućom dokumentacijom.

Kandidatom prijavljenim na natječaj smatra se samo osoba koja podnese pravovremenu i urednu prijavu na natječaj te ispunjava formalne uvjete iz natječaja.

Urednom se smatra prijava koja sadrži sve podatke i priloge, odnosno dokaze o ispunjavanju uvjeta. Nepravovremene i neuredne prijave neće se razmatrati. Prijave s nepotpunom dokumentacijom, bez zatraženih dokaza iz natječaja, izuzet će se iz razmatranja.

Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista).

Lista pristupnika s istaknutim bodovima bit će objavljena na oglasnoj ploči KBC-a Zagreb, u sjedištu Ustanove u roku od 15 dana od isteka roka za prijavu na natječaj. O vremenu i mjestu razgovora kandidati će biti obaviješteni putem e-mail adrese, koju je potrebno navesti u prijavi.

Povjerenstvo za izbor specijalizanata može zatražiti provedbu psihološkog testiranja, a za

kirurške grane i testiranje manualne spretnosti.

Obavijesti o datumu objave liste rezultata na oglasnoj ploči, objavit će se na internetskoj stranici KBC- a Zagreb <https://www.kbc-zagreb.hr/> .

Kandidat koji može ostvariti pravo prednosti pri zapošljavanju prema posebnim propisima, dužan je priložiti svu propisanu dokumentaciju.

Kandidat koji može ostvariti pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) te kandidat koji može ostvariti pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (NN 84/21) uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843> .

Izrazi koji se koriste u ovom natječaju, a koji imaju rodno značenje, odnose se na jednak način i na ženski i muški rod, a prema Zakonu o ravnopravnosti spolova (NN 82/08, 69/17) na ovaj natječaj mogu se prijaviti osobe oba spola.

Podnošenjem prijave na natječaj kandidati daju privolu KBC-u Zagreb da kao voditelj obrade osobnih podataka prikuplja, koristi i dalje obrađuje dostavljene osobne podatke isključivo u svrhu provedbe natječajnog postupka u skladu s propisima koji uređuju zaštitu osobnih podataka.

Odluka o izboru bit će objavljena na oglasnoj ploči KBC-a Zagreb i na internetskoj stranici KBC- a Zagreb <https://www.kbc-zagreb.hr/> .

S izabranim pristupnikom sklapa se Ugovor o radu uz probni rad u trajanju od šest mjeseci te Ugovor o međusobnim pravima i obvezama.